అంతర్జాతీయ లింగమార్పిడి దినోత్సవం

అంతర్జాతీయ లింగమార్పిడి దినోత్సవం ప్రతి సంవత్సరం మార్చి 31న నిర్వహించబడుతుంది. లింగమార్పిడి ప్రజలు ఎదుర్కొంటున్న వివక్షపై అవగాహన పెంచడం, వారు సమాజానికి చేసిన కృషిని గుర్తిచేసుకోవడం కోసం ఈ దినోత్సవం జరుపబడుతుంది. 

 ప్రారంభం 
2009లో తొలిసారిగా మిచిగాన్కు చెందిన ట్రాన్స్‌జెండర్ కార్యకర్త రాచెల్ క్రాండాల్ ఈ దినోత్సవాన్ని ప్రారంభించింది. మొట్టమొదటి అంతర్జాతీయ లింగమార్పిడి దినోత్సవం 2009, మార్చి 31న జరిగింది. అప్పటినుండి యునైటెడ్ స్టేట్స్కు చెందిన యువ న్యాయవాద సంస్థ అయిన ట్రాన్స్ స్టూడెంట్ ఎడ్యుకేషనల్ రిసోర్సెస్ దీనికి నాయకత్వం వహిస్తోంది. 2014 నుండి ఐర్లాండ్,  స్కాట్లాండ్ దేశాలతోపాటు ప్రపంచవ్యాప్తంగా ఈ దినోత్సవం జరుపబడుతుంది.

 కార్యక్రమాలు 
2015లో ఫేస్‌బుక్, ట్విట్టర్, టంబ్లర్, ఇన్‌స్టాగ్రామ్‌తోపాటు సహా వెబ్‌సైట్లలో ఆన్‌లైన్ సోషల్ మీడియా ప్రచారం జరిగింది. ఇందులో చాలామంది లింగమార్పిడి ప్రజలు పాల్గొని లింగమార్పిడి సమస్యలు, ఇతర సంబంధిత విషయాలకు సంబంధించిన సెల్ఫీలు, వ్యక్తిగత కథనాలు, గణాంకాలను పోస్ట్ చేశారు.

 ఇవీ చూడండి 

 హైదరాబాదులో ఎల్‌జీబీటీ సంస్కృతి

 మూలాలు 

 ఇతర లంకెలు 

 అంతర్జాతీయ లింగమార్పిడి దినోత్సవం గురించి ట్రాన్స్ స్టూడెంట్ ఎడ్యుకేషనల్ రిసోర్సెస్ పేజీ
 ట్రాన్స్ విజిబిలిటీ ఆన్‌లైన్ కమ్యూనిటీ

వర్గం:అంతర్జాతీయ దినములు